EELNÕU 2021/1

VILJANDI LINNAVOLIKOGU

OTSUS

12. november 2021   nr

Viljandi Linnavolikogu aseesimehe valimine

Kohaliku omavalitsuse korralduse seaduse § 22 lõike 1 punkti 14 alusel ja häältelugemiskomisjoni 12.11.2021 protokolli nr X „Viljandi Linnavolikogu aseesimehe salajase hääletamise tulemused” alusel Viljandi Linnavolikogu

o t s u s t a b:

1. Kinnitada Viljandi Linnavolikogu aseesimehe valimise salajase hääletamise tulemused.

2. Lugeda valituks Viljandi Linnavolikogu aseesimeheks __________________________

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
_____________________
linnavolikogu esimees

Koostaja(d): Ene Rink
Esitatud
Esitaja: Viljandi linna valimiskomisjon			Ettekandja: linnavolikogu esimees
Lk arv: 2
Hääletamine: koosseisu häälteenamus

Seletuskiri
Viljandi Linnavolikogu aseesimehe valimine

Eelnõu eesmärk on valida Viljandi Linnavolikogu aseesimees. Viljandi linna põhimääruse § 6 lõike 2 kohaselt linnavolikogu aseesimees asendab linnavolikogu esimeest tema äraolekul või volituste peatumisel ning täidab muid linnavolikogu õigusaktidega talle antud ülesandeid.

Viljandi linna põhimääruse § 7 alusel valitakse linnavolikogu aseesimees salajase hääletamise teel linnavolikogu koosseisu häälteenamusega. Kui esitatud kandidaadid ei saa nõutavat häälteenamust, viiakse samal istungil läbi kordushääletamine. Kordushääletusel jäävad kandideerima kaks enim hääli saanud kandidaati. Kui kordushääletusel ei saa kumbki kandidaat linnavolikogu koosseisu häälteenamust, toimuvad linnavolikogu aseesimehe valimised uuesti algusest peale. Kordusvalimise võib läbi viia ka samal linnavolikogu istungil, kui selle poolt hääletab linnavolikogu koosseisu enamus. Kandidaadina võib üles seada eelmises hääletusvoorus kandideerinud isiku.

Kohaliku omavalitsuse korralduse seaduse § 22 lõike 1 punkti 14 kohaselt on volikogu esimehe, aseesimehe või aseesimeeste valimine volikogu ainupädevuses.

(allkirjastatud digitaalselt)
Ene Rink
linnasekretär